RO Jurnalul Ofícial al Uniunii Europene 128

32005R1737



JURNALUL OFÍCIAL AL UNIUNII EUROPENE

REGULAMENTUL (CE) NR. 1737/2005 AL COMISIEI

din 21 octombrie 2005

de modificare a Regulamentului (CE) nr. 1726/1999 privind definirea și transmiterea informațiilor referitoare la costul forței de muncă

(Text cu relevanță pentru SEE)

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Regulamentul (CE) nr. 530/1999 al Consiliului din 9 martie 1999 privind statisticile structurale ale câștigurilor salariale și ale costului forței de muncă (1) și, în special, articolul 11 punctele (ii) și (iii) al acestuia,

întrucât:

(1) Regulamentul (CE) nr. 1726/1999 al Comisiei din 27 iulie 1999 de punere în aplicare a Regulamentului (CE) nr. 530/1999 referitor la statitsticile structurale privind veniturile și costul forței de muncă (2) stabilește dispoziții de aplicare în ceea ce privește definirea și defalcarea informațiilor care trebuie furnizate și formatul tehnic adecvat pentru transmiterea rezultatelor, așa cum se prevede la articolul 11 din Regulamentul (CE) nr. 530/1999.

(2) Ancheta privind costul forței de muncă pentru 2000 a fost prima anchetă bazată pe Regulamentul (CE) nr. 1726/1999. Experiența acumulată în cadrul acestei anchete a pus în evidență necesitatea de a îmbunătăți dispozițiile Regulamentului (CE) nr. 1726/1999 în scopul armonizării cu dispozițiile corespunzătoare ale Regulamentului (CE) nr. 1916/2000 al Comisiei din 8 septembrie 2000 de aplicare a Regulamentului (CE) nr. 530/1999 al Consiliului privind statisticile structurale ale câștigurilor salariale și ale costului forței de muncă, în ceea ce privește definirea și transmiterea informațiilor despre structura câștigurilor salariale (3), precum și în scopul consolidării legăturilor dintre datele provenite din diverse anchete privind salariile și costul forței de muncă efectuate la fiecare doi ani.

(3) Prin urmare, Regulamentul (CE) nr. 1726/1999 trebuie modificat în consecință.

(4) Măsurile prevăzute de prezentul regulament sunt conforme cu avizul Comitetului pentru programul statistic,

ADOPTĂ PREZENTUL REGULAMENT:

Articolul 1

Anexele la Regulamentul (CE) nr. 1726/1999 se înlocuiesc cu textul anexelor la prezentul regulament.

Articolul 2

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 21 octombrie 2005. Pentru Comisie Joaquín ALMUNIA Membru al Comisiei

(1) JO L 63, 12.3.1999, p. 6, regulament astfel cum a fost modificat ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).

(2) JO L 203, 3.8.1999, p. 28.

(3) JO L 229, 9.9.2000, p. 3.

ANEXA I

LISTA VARIABILELOR

Statistici structurale ale costului forței de muncă

Tabelul A — Date naționale Tabelul B — Date naționale în funcție de categoria de mărime a întreprinderilor Tabelul C — Date regionale

Pentru variabilele enumerate în continuare, trebuie furnizat fie numai tabelul A, fie toate cele trei tabele. Caracterul obligatoriu sau facultativ al furnizării este indicat de abrevierile „o”, respectiv „f”. Codurile de transmisie care corespund diferitelor categorii de variabile calitative sau categoriilor de mărime ale variabilelor cantitative sunt stabilite de Eurostat într-un document de aplicare.

Variabilă Doar A A-C (1) A. Număr de salariați A.1 Număr total de salariați o A.11 Salariați cu normă întreagă (exclusiv ucenici) o A.12 Salariați cu fracțiune de normă (exclusiv ucenici) o A.121 Salariați cu fracțiune de normă în echivalent de normă întreagă (exclusiv ucenici) o A.13 Ucenici o A.131 Ucenici în echivalent de normă întreagă o B. Ore lucrate efectiv B.1 Ore lucrate efectiv de toți salariații o B.11 Ore lucrate efectiv de toți salariații cu normă întreagă (exclusiv ucenici) o B.12 Ore lucrate efectiv de toți salariații cu fracțiune de normă (exclusiv ucenici) o B.13 Ore lucrate efectiv de toți ucenicii o C. Ore plătite C.1 Total ore plătite o C.11 Ore plătite pentru salariații cu normă întreagă (exclusiv ucenici) o C.12 Ore plătite pentru salariații cu fracțiune de normă (exclusiv ucenici) o C.13 Ore plătite pentru ucenici o D. Costul forței de muncă (pentru o defalcare detaliată, a se vedea graficul 1 prezentat în continuare) D.1 Remunerarea salariaților o D.11 Salarii (total) (pentru o defalcare detaliată, a se vedea graficul 1 prezentat în continuare) o D.111 Salarii (exclusiv ucenici) o D.1111 Salarii directe, prime și indemnizații o D.11111 Salarii directe, sporuri și indemnizații plătite în fiecare perioadă de plată o D.11112 Salarii directe, sporuri și indemnizații neplătite în fiecare perioadă de plată (2) o D.1112 Plăți către sistemele de economii ale salariaților o D.1113 Plăți pentru zile nelucrate o D.1114 Drepturi în natură o D.11141 Produse ale întreprinderii (facultativ) f D.11142 Locuințe pentru personal (3) (facultativ) f D.11143 Mașini de serviciu (facultativ) f D.11144 Opțiuni de achiziție de acțiuni și planuri de achiziție de acțiuni (facultativ) f D.11145 Altele (facultativ) f D.112 Salariile ucenicilor o D.12 Contribuții sociale ale angajatorilor (pentru o defalcare detaliată, a se vedea graficul 3 prezentat în continuare) o D.121 Contribuții sociale efective ale angajatorilor (exclusiv ucenici) o D.1211 Contribuții de asigurări sociale obligatorii o D.1212 Contribuții de asigurări sociale convenite colectiv, contractual și voluntar o D.122 Contribuții sociale imputate angajatorilor (exclusiv ucenici) o D.1221 Remunerație garantată în caz de boală (facultativ) f D.1222 Contribuții sociale imputate angajatorilor pentru pensii și sănătate (facultativ) f D.1223 Plăți către salariații care părăsesc întreprinderea (facultativ) f D.1124 Alte contribuții sociale imputate angajatorilor (facultativ) f D.123 Contribuții sociale ale angajatorilor pentru ucenici o D.2 Costurile formării profesionale o D.3 Alte cheltuieli ale angajatorului o D.4 Impozite o D.5 Subvenții primite de angajator o E. Informații referitoare la unități E.1 Unități locale, populație o E.2 Unități locale, eșantion o

Opțional, statele membre pot înregistra date mai detaliate pentru următoarele variabile (transmitere către Eurostat doar la cerere):

A.11 Salariați cu normă întreagă A.12 Salariați cu fracțiune de normă D.11112 Salarii directe, sporuri și indemnizații neplătite în fiecare perioadă de plată D.1113 Plăți pentru zile nelucrate D.1211 Contribuții de asigurări sociale obligatorii D.1212 Contribuții de asigurări sociale convenite colectiv, contractual și voluntar D.1223 Plăți către salariații care părăsesc întreprinderea

Graficul 1

Costul forței de muncă și principalele componente

Graficul 2

Defalcarea componentei „Salarii” (D.11)

Graficul 3

Defalcarea componentei „Contribuții sociale” (D.12)

(1) Tabelele C privesc doar țările cu regiuni NUTS 1.

(2) Cu excepția plăților către sistemele de economii ale salariaților.

(3) Cu excepția cheltuielilor de mutare.

ANEXA II

DEFINIȚIA VARIABILELOR

A. NUMĂRUL DE SALARIAȚI

Salariații sunt toate persoanele care, indiferent de naționalitate și de durata normei în țară, au încheiat un contract de muncă individual cu întreprinderea sau unitatea locală (fie că este vorba de un acord formal, fie informal) și primesc o remunerație indiferent de tipul de activitate desfășurată, de numărul de ore lucrate (cu normă întreagă sau cu fracțiune de normă) și de durata contractului (determinată sau nedeterminată). Remunerația salariaților poate lua forma salariilor, care includ sporuri, plata pentru munca în acord sau pentru munca în schimburi, indemnizații, jetoane de prezență, bacșișuri, comisioane și remunerații în natură.

Prezenta definiție include lucrătorii, angajații și personalul de conducere al întreprinderilor cu cel puțin zece salariați din sectoarele public și privat ale activităților economice clasificate în secțiunile C-K și M-O ale NACE Rev. 1.1. (1).

Lista următoare conține exemple ilustrative ale categoriilor de salariați care sunt incluse:

— reprezentați de vânzări care figurează pe statul de plată și primesc o altă formă de remunerație pe lângă comisioane;

— proprietari activi remunerați;

— ucenici;

— studenți și stagiari (avocați stagiari, elevi asistenți, asistenți de cercetare sau asistenți didactici, rezidenți în spital etc.) care s-au angajat formal să contribuie la procesul de producție al întreprinderii în schimbul unei remunerații;

— lucrători interimari sau temporari (de exemplu, personal de secretariat) recrutați, angajați și remunerați de agenții de ocupare pentru a lucra în altă parte, adesea pe perioade limitate (2); lucrători sezonieri și ocazionali, cu condiția să fi încheiat un acord formal sau informal cu întreprinderea sau unitatea locală și ca norma lor să fie definită în prealabil;

— salariați pentru care costurile forței de muncă au fost suportate în anul de referință, dar care au absentat temporar de la locul de muncă din motive de boală sau accident, concediu, grevă sau lock-out, concediu de studii, concediu de maternitate sau pentru creșterea copilului, activitate economică redusă, suspendare a lucrului din cauza intemperiilor, a penelor mecanice, a lipsei de materii prime, de combustibili sau de energie electrică, sau orice altă absență temporară cu sau fără concediu;

— salariați care lucrează în străinătate, cu condiția să primească în continuare o remunerație din partea unității statistice;

— lucrători externi (3), inclusiv lucrătorii la domiciliu și telelucrătorii, în cazul în care există un acord explicit de remunerare pe baza muncii efectuate, adică numărul orelor de lucru reprezentând contribuția respectivilor lucrători la procesul de producție a întreprinderii.

Următoarele categorii nu sunt incluse:

— reprezentanți de vânzări și alte persoane a căror remunerație constă exclusiv în comisioane sau jetoane de prezență, care nu se află pe statul de plată sau care desfășoară o activitate independentă;

— proprietari, administratori sau directori a căror remunerație ia exclusiv forma unei părți din profit;

— lucrători familiali care nu sunt salariați (în sensul definiției prezentate anterior) ai întreprinderii sau ai unității locale;

— persoane care lucrează pe cont propriu;

— lucrătorii voluntari neremunerați (de exemplu, persoane care lucrează de obicei pentru instituții fără scop lucrativ, precum societăți de caritate).

Referință SEC 95: punctele 11.12-11.14

A.1 Numărul total de salariați

Această variabilă acoperă salariații cu normă întreagă (A.11), salariații cu fracțiune de normă (A.12) și ucenicii (A.13).

Referință SSI: cod 16130 (număr de salariați)

A.11 Salariați cu normă întreagă (exclusiv ucenici)

Sunt considerați salariați cu normă întreagă lucrătorii (exclusiv ucenici) a căror durată normală de muncă este aceeași cu durata convenită colectiv sau cu durata de muncă obișnuită în acea întreprindere sau unitate locală, chiar dacă perioada contractuală este mai mică de un an. Numărul de salariați solicitat este numărul mediu lunar de salariați cu normă întreagă, angajați în unitatea raportoare în cursul anului de referință.

A.12 Salariați cu fracțiune de normă (exclusiv ucenici)

Sunt considerați salariați cu fracțiune de normă lucrătorii (exclusiv ucenici) a căror durată normală de muncă este mai mică decât durata convenită colectiv sau cu durata de muncă obișnuită în acea întreprindere sau unitate locală, indiferent dacă este zilnică, săptămânală sau lunară (jumătate de zi, 75 % din program, 4/5 din program etc.). Numărul de salariați solicitat este numărul mediu lunar de salariați cu fracțiune de normă, angajați în unitatea raportoare în cursul anului de referință.

A.121 Salariați cu fracțiune de normă convertiți în echivalent de normă întreagă

Conversia se realizează fie direct de către întreprinderile sau unitățile locale în cauză, fie de institutul de colectare a datelor sau de institutul național de statistică, pe baza duratelor normale de muncă ale salariaților cu normă întreagă din acea întreprindere/unitate locală și conform metodei celei mai adecvate. Numărul de salariați solicitat este numărul mediu lunar de salariați cu fracțiune de normă (convertiți în echivalent de normă întreagă), angajați în unitatea raportoare în cursul anului de referință.

Referință SEC 95: punctele 11.32 - 11.34

A.13 Ucenici

Sunt considerați ucenici toți salariații, cu normă întreagă sau cu fracțiune de normă, care încă nu participă pe deplin la procesul de producție și lucrează fie pe bază de contract de ucenicie, fie se află în situația în care aspectul formării profesionale este mai important decât aspectul productivității. Numărul de ucenici solicitat este numărul mediu lunar de ucenici angajați în unitatea raportoare în cursul anului de referință.

A.131 Ucenici convertiți în echivalent de normă întreagă

Conversia se realizează fie direct de către întreprinderile sau unitățile locale în cauză, fie de institutul de colectare a datelor sau de institutul național de statistică, folosind metoda cea mai adecvată. Orele consacrate formării profesionale, fie în întreprindere/unitate locală, fie în unitățile de învățământ, se exclud. Numărul de ucenici solicitat este numărul mediu lunar de ucenici cu fracțiune de normă (convertiți în echivalent de normă întreagă), angajați în unitatea raportoare în cursul anului de referință (4).

Referință SEC 95: punctele 11.32 - 11.34; SSI: cod 16140 (A.11 + A.121 + A.131 corespunde variabilei SSI „număr de salariați în echivalent de normă întreagă”

B. ORE LUCRATE EFECTIV

Statisticile se referă la numărul total de ore lucrate de toți salariații în cursul unui an. Numărul total de ore lucrate efectiv (B.1) este înregistrat separat pentru salariații cu normă întreagă (B.11), salariații cu fracțiune de normă (B.12) și ucenici (B.13).

Orele lucrate efectiv se definesc drept suma tuturor perioadelor consacrate activităților directe și auxiliare de producție de bunuri și servicii.

Orele lucrate efectiv includ:

— orele lucrate pe durata perioadelor de lucru normale;

— orele de lucru suplimentare plătite, adică orele lucrate în plus față de orele normale de lucru, indiferent de tariful pe oră aplicat (de exemplu, o oră lucrată plătită cu dublul tarifului pe oră normal se consideră drept o oră);

— orele de lucru suplimentare neplătite (5);

— timpul consacrat unor activități cum ar fi pregătirea lucrului și a locului de muncă; pregătirea, întreținerea, reparația și curățarea uneltelor și mașinilor; întocmirea chitanțelor, a facturilor, a rapoartelor și a formularelor de muncă etc.;

— timpul petrecut la locul de muncă în cursul căruia nu se desfășoară nici o activitate, de exemplu din cauza opririi mașinilor, accidentelor sau lipsei ocazionale de comenzi, dar pentru care se plătește, în conformitate cu dispozițiile contractuale;

— perioadele scurte de odihnă la locul de muncă, inclusiv pauzele de ceai sau cafea;

— orele consacrate formării profesionale fie în întreprinderea/unitatea locală, fie în unitățile de învățământ (acest element nu se ia în calcul în cazul ucenicilor).

Cu toate acestea, orele lucrate efectiv nu includ:

— orele plătite, dar nelucrate, de exemplu concedii plătite, sărbători naționale, concedii medicale, concediu de maternitate etc.;

— orele nelucrate și neplătite, de exemplu, în cazul concediului medical și concediului de maternitate etc.;

— orele nelucrate (plătite sau nu) în caz de concediu special pentru consultații medicale, căsătorie, funeralii, mutare, ca urmare a unui accident etc.;

— pauzele pentru masa principală (adică altele decât perioadele scurte de odihnă sau pauzele de gustare);

— orele nelucrate (plătite sau nu) în caz de șomaj parțial, conflicte de muncă, lock-out etc.;

— timpul petrecut cu deplasarea între domiciliu și locul de muncă;

— orele de formare profesională a ucenicilor, fie în întreprinderea/unitatea locală, fie în unitățile de învățământ.

Referință SEC 95: punctele 11.26 - 11.29; SSI: cod 16150 (număr de ore lucrate de salariați)

C. ORE PLĂTITE

Variabila în cauză se referă la numărul total de ore plătite în cursul unui an. Numărul total de ore plătite (C.1) este înregistrat separat pentru salariații cu normă întreagă (C.11), salariații cu fracțiune de normă (C.12) și ucenici (C.13).

Numărul orelor plătite într-un an se definește după cum urmează:

— orele normale de lucru și orele de lucru suplimentare plătite în cursul anului;

— toate orele pentru care salariatul a fost plătit mai puțin, chiar dacă respectiva diferență a fost compensată cu plăți din fondurile de asigurări sociale;

— orele nelucrate în cursul perioadei de referință, dar cu toate acestea plătite (concediul de odihnă, concediu medical, sărbători legale și alte ore plătite, inclusiv concediile pentru consultații medicale, naștere, căsătorie, funeralii, mutare etc.).

Calculul orelor anuale efectiv lucrate și orelor anuale plătite

Aceste calcule se efectuează folosind metoda cea mai adecvată fie direct de către întreprinderile sau unitățile locale în cauză, fie de institutul de colectare a datelor sau de institutul național de statistică. Modelele următoare ilustrează modul de estimare a orelor lucrate efectiv și a orelor plătite pe baza informațiilor disponibile.

Ore anuale lucrate efectiv de salariații cu normă întreagă (B.11)

Să presupunem că există informații disponibile pentru variabilele enumerate în continuare:

(A.11) Numărul mediu lunar de salariați cu normă întreagă (a) numărul mediu anual de ore contractuale normale ale unui salariat cu normă întreagă, cu excepția orelor de lucru suplimentare și a pauzelor pentru masa principală. (b) numărul mediu anual de ore de lucru suplimentare (atât plătite, cât și neplătite) ale unui salariat cu normă întreagă. (c) numărul mediu zilnic de ore contractuale și de ore de lucru suplimentare lucrate de un salariat cu normă întreagă, cu excepția pauzelor pentru masa principală. (d) numărul mediu anual de zile de concediu acordate de angajator unui salariat cu normă întreagă. (e) numărul mediu anual de zile de sărbători legale pe salariat cu normă întreagă. (f) numărul mediu anual de zile de concediu medical și de maternitate pe salariat cu normă întreagă. (g) numărul mediu anual de zile de șomaj tehnic și de conflicte de muncă pe salariat cu normă întreagă. (h) numărul mediu anual de alte zile nelucrate efectiv pe salariat cu normă întreagă (de exemplu, concediu special pentru consultații medicale, naștere, căsătorie, funeralii, mutare, ca urmare a unui accident etc.).

Numărul total anual de ore lucrate pe salariați cu normă întreagă (înainte de corecția pentru zile nelucrate efectiv) este așadar egal cu (A.11) × (a + b). Scăzând numărul total anual de ore nelucrate efectiv, definit de (A.11) × c × (d + e + f + g + h), se obține (B.11), numărul total anual de ore lucrate efectiv de salariații cu normă întreagă:

.

Ore anuale lucrate efectiv de salariații cu fracțiune de normă (B.12) și de ucenici (B.13)

Modele similare pot fi utilizate pentru calculul orelor lucrate de salariații cu fracțiune de normă și de ucenici.

Ore anuale plătite ale salariaților cu normă întreagă (C.11)

Să presupunem că există informații disponibile pentru variabilele enumerate în continuare:

(A.11) Numărul de salariați cu normă întreagă (a1) numărul mediu anual de ore contractuale plătite ale unui salariat cu normă întreagă, cu excepția orelor de lucru suplimentare și a pauzelor pentru masa principală. (b1) numărul mediu anual de ore de lucru suplimentare ale unui salariat cu normă întreagă.

Numărul total anual de ore plătite ale salariaților cu normă întreagă este așadar exprimat prin ecuația

Ore anuale plătite ale salariaților cu fracțiune de normă (C.12) și ale ucenicilor (C.13)Modele similare pot fi utilizate pentru calculul orelor plătite ale salariaților cu fracțiune de normă și ale ucenicilor.

D. COSTUL FORȚEI DE MUNCĂ

Costul forței de muncă reprezintă cheltuielile totale suportate de angajator pentru ocuparea personalului, concept adoptat în cadrul Comunității și care respectă în mare măsură definiția internațională adoptată de Conferința Internațională a Statisticienilor Muncii (Geneva, 1966). Costul forței de muncă include remunerarea salariaților (D.1), respectiv salariile în numerar și în natură, precum și contribuțiile sociale ale angajatorilor, costurile formării profesionale (D.2), alte cheltuieli (D.3), impozite aferente ocupării considerate costuri ale forței de muncă (D.4), din care se scad subvențiile primite (D.5). Costurile pentru persoanele angajate de agențiile de ocupare temporară a forței de muncă sunt incluse în ramura de activitate a agenției care le angajează (clasa 74.50 din NACE Rev. 1.1) și nu în ramura de activitate a întreprinderii pentru care respectivele persoane lucrează efectiv.

Graficele 1-3 din anexa I oferă o prezentare sinoptică a defalcării costului total al forței de muncă pe componente.

D.1 Remunerarea salariaților

Remunerarea salariaților se definește ca totalul remunerațiilor, în numerar sau în natură, pe care angajatorul o plătește unui salariat pentru activitatea desfășurată în cursul perioadei de referință. Aceasta este defalcată în:

— salarii (D.11), cu componentele salarii (exclusiv ucenici) (D.111) și salariile ucenicilor (D.112);

— contribuții sociale ale angajatorilor (D.12), cu componentele contribuții sociale efective ale angajatorilor (exclusiv ucenici) (D.121), contribuțiile sociale imputate angajatorilor (exclusiv ucenici) (D.122) și contribuțiile sociale ale angajatorilor pentru ucenici (D.123).

Referințe: SEC 95: punctul 4.02 (cod D.1), SSI: cod 13310 (cheltuieli de personal)

D.11 Salarii

Salariile includ sporuri, plăți pentru munca în acord sau pentru munca în schimburi, indemnizații, jetoane de prezență, bacșișuri, comisioane și remunerații în natură. Ele se înregistrează în perioada în care se desfășoară activitatea. Cu toate acestea, primele și alte plăți excepționale (al treisprezecelea salariu, salariu retroactiv etc.) se înregistrează în momentul în care trebuie plătite.

Graficul 2 din anexa 1 oferă o defalcare completă a salariilor pe componente.

Referințe: SEC 95: punctele 4.03-4.07 și 4.12 (a) (cod D.11); SSI: COD 13320 (salarii)

D.111 Salarii (exclusiv ucenici)

D.1111 Salarii directe, sporuri și indemnizații

Rubrica în cauză include contribuțiile sociale, impozitul pe venit etc., plătibile de către salariat, chiar dacă sunt în realitate reținute la sursă și vărsate direct de angajator în contul asigurărilor sociale, autorităților fiscale etc., în numele salariatului.

Un spor este o formă de recompensare sau de recunoaștere acordată de un angajator. Plata unui spor către un salariat nu se efectuează în ipoteza că sporul va servi la acoperirea unei anumite cheltuieli. Valoarea și data plății primei pot fi lăsate la latitudinea angajatorului sau pot fi prevăzute în contractele de muncă.

O indemnizație este un drept acordat de angajator unui salariat și destinat să acopere o anumită cheltuială, care nu este legată de muncă și care a fost suportată de salariat. Indemnizația este adesea prevăzută în cadrul contractelor de muncă și se plătește de obicei la data deschiderii dreptului.

D.11111 Salarii directe, sporuri și indemnizații plătite în fiecare perioadă de plată

Reprezintă remunerația în numerar plătită periodic, în fiecare perioadă de plată, în cursul unui an. În cazul majorității angajaților, plata se face săptămânal sau lunar. În consecință, plățile primite cu o frecvență mai mică (lunar în cazul plăților periodice săptămânale, trimestrial, semestrial sau anual) sau cu titlu excepțional nu se iau în calcul aici. Plățile către sistemele de economii ale salariaților nu se iau în calcul aici, ci se contabilizează la rubrica D.1112.

Variabila în cauză se referă, în special, la:

— salarii de bază;

— remunerații directe calculate pe baza timpului lucrat, a produsului finit sau a sarcinii efectuate, care sunt plătite salariaților pentru orele de muncă efectuate;

— remunerații și plăți pentru ore de lucru suplimentare, muncă de noapte, munca în zilele de duminică și în zilele de sărbătoare și munca în schimburi;

— sporurile și indemnizațiile vărsate periodic în fiecare perioadă de plată, precum: — sporurile legate de locul de muncă: zgomot, riscuri, dificultatea muncii, muncă în schimburi sau continuă, muncă de noapte, munca în zilele de duminică și în zilele de sărbătoare; — sporurile pentru performanțe individuale, sporuri de randament, de producție, de productivitate, de responsabilitate, de asiduitate, de punctualitate, de vechime, de calificare și de cunoștințe speciale.

Apendicele la anexa II conține exemple suplimentare de elemente de remunerare care se iau în calcul aici.

Variabila D.11111 se referă la sume brute, înainte de deducerea impozitelor și a contribuțiilor de asigurări sociale plătibile de către salariați.

D.11112 Salarii directe, sporuri și indemnizații neplătite în fiecare perioadă de plată

Este vorba despre toate plățile de care salariații nu beneficiază în mod regulat în fiecare perioadă de plată (săptămânală sau lunară), inclusiv sporuri și indemnizații plătite la intervale fixe (de exemplu, lunar în cazul plăților periodice săptămânale, trimestrial, semestrial sau anual) și sporurile legate de performanțele individuale sau colective. Plățile excepționale efectuate către salariații care părăsesc întreprinderea sunt incluse aici, cu condiția ca respectivele plăți să nu fie legate de un contract colectiv. În cazul în care nu este disponibilă nici o informație privind o eventuală legătură cu un contract colectiv sau în cazul în care se cunoaște o astfel de legătură, respectivele plăți excepționale sunt excluse din această rubrică și se includ la rubrica D.1223. Plățile către sistemele de economii ale salariaților sunt, de asemenea, excluse și se încadrează la rubrica D.1112.

Apendicele la anexa II conține exemple de elemente de remunerare care fac parte din rubrica D.11112.

Variabila D.11112 se referă, de asemenea, la sume brute, înainte de deducerea impozitelor și a contribuțiilor de asigurări sociale plătibile de către salariați.

D.1112 Plățile către sistemele de economii ale salariaților

Acest post cuprinde sumele plătite sistemelor de economii salariale (precum planurile de economii salariale ale întreprinderii).

Referință SEC 95: punctul 4.03 (i)

D.1113 Plăți pentru zile nelucrate

Se includ aici remunerațiile acordate pentru concedii plătite și pentru sărbători legale, contractuale sau voluntare, sau alte zile nelucrate plătite. Apendicele la anexa II conține exemple.

D.1114 Drepturi în natură

Această variabilă corespunde unei estimări a valorii tuturor bunurilor și serviciilor puse la dispoziția salariaților prin intermediul întreprinderii sau al unității locale. Ea include produsele întreprinderii, locuințele pentru personal, autoturismele întreprinderii, opțiuni de achiziție de acțiuni și planuri de achiziție de acțiuni. În cazul în care sunt disponibile informații privind impozitarea drepturilor în natură cu titlu de venit ale persoanei fizice, ele pot fi utilizate ca aproximare.

Apendicele la anexa II conține exemple de drepturi în natură.

Referință SEC 95: punctele 4.04-4.06 (cod D.11)

D.11141 Produse ale întreprinderii

Aceste produse sunt furnizate gratuit pentru uz privat sau sunt vândute personalului la un preț inferior costului suportat de întreprindere. Ele includ, de exemplu, alimente și băuturi (exclusiv cheltuielile pentru cantine și bonuri de masă), cărbune, gaze, electricitate, combustibil, energie termică, încălțăminte și îmbrăcăminte (exclusiv echipamentul de lucru), micro-calculatoare etc.

Se înregistrează costul net suportat de întreprindere, respectiv costul produselor furnizate gratuit sau diferența dintre cost și prețul la care produsele sunt vândute personalului. Plățile compensatorii sau beneficiile în natură care nu sunt încasate trebuie, de asemenea, luate în calcul.

D.11142 Locuințe pentru personal

Această variabilă se referă la cheltuielile efectuate de întreprindere pentru a oferi asistență salariaților în ceea ce privește locuința, inclusiv cheltuieli de cazare în locuințele aflate în proprietatea întreprinderii (cheltuieli de întreținere și administrare a locuinței, precum și impozitele și asigurările pentru locuință), credite cu dobândă redusă pentru construirea sau achiziționarea de locuințe de către salariați (diferența dintre rata dobânzii la cursul pieței și rata aplicată), precum și indemnizații și subvenții acordate salariaților în legatură cu locuința și instalarea în locuință, dar cu excepția indemnizațiilor pentru mutare.

D.11143 Mașini de serviciu

Această rubrică se referă la mașinile de serviciu sau la costul suportat de întreprindere pentru mașinile puse la dispoziția salariaților pentru uz privat. Trebuie să fie înregistrate aici costurile nete de exploatare suportate de întreprindere (costul anual al leasing-ului și dobânzile plătite, amortizarea, costul asigurării, costul întreținerii, reviziei și parcării). În schimb, trebuie excluse cheltuielile de capital legate de achiziționarea vehiculelor și eventualele venituri derivate din revânzarea acestora.

Estimările se calculează pe baza informațiilor disponibile în întreprinderi, de exemplu evidențele parcului auto al întreprinderii, evaluarea costului mediu pe vehicul și estimarea proporției alocate utilizării vehiculului de către salariat în scopuri personale.

D.11144 Opțiuni de achiziție de acțiuni și planuri de achiziție de acțiuni

Această variabilă facultativă se referă la toate formele de plăți în natură legate de o remunerație bazată pe acțiuni. Această categorie include opțiunile pe acțiuni, planurile de achiziție de acțiuni și alte instrumente de capitaluri proprii care se pot dezvolta în viitor. Un element specific al respectivelor instrumente este că sunt reglate în instrumente de capitaluri proprii, adică reprezintă un transfer de instrumente de capitaluri proprii ale întreprinderii/unității locale către salarii. Formele de remunerare acoperite de variabila D.11144 sunt identice cu cele care fac obiectul rubricii „Tranzacții cu plata bazată pe acțiuni și reglate în instrumente de capitaluri proprii” din standardul internațional de raportare financiară 2, intitulată „Plata pe bază de acțiuni”.

Planurile de achiziție de acțiuni transferă, în general, acțiuni ale întreprinderii angajatorului către salariați. Transferul intervine imediat (data de atribuire), pe baza unui preț inferior prețului actual al pieței (denumit „preț de exercitare”). Costul pentru întreprindere este egal cu produsul numărului de acțiuni și diferența dintre prețul pieței și „prețul de exercitare”.

Planurile de opțiuni pe acțiuni conferă de obicei dreptul de a cumpăra acțiuni ale întreprinderii angajatorului începând cu o dată viitoare bine determinată (data de achiziție a drepturilor), la un „preț de exercitare” avantajos, stabilit în prealabil (data de atribuire). Salariații vor utiliza acest drept numai dacă prețul pieței la data de achiziție a drepturilor sau ulterior acestei date este mai mare decât „prețul de exercitare”. Și în acest caz, costul pentru întreprindere este egal cu produsul numărului de acțiuni și diferența dintre prețul pieței și „prețul de exercitare”. Atât în statisticile privind costul forței de muncă, precum și în contabilitate, respectivul cost este imputat și eșalonat pe „perioada de achiziție a drepturilor”, care este cuprinsă între data de atribuire și data de achiziție a drepturilor. Deoarece aceste valori nu sunt sigure în cursul perioadei de achiziție a drepturilor, ele trebuie să fie estimate.

O estimare ideală a variabilei D.11144 pentru anul de referință poate fi obținută urmând liniile directoare ale standardul internațional de raportare financiară 2, intitulată „Plata pe bază de acțiuni”. În cazul în care o astfel de estimare nu este posibilă, pot fi utilizate valorile determinate în conformitate cu standardele contabile sau cu reglementările fiscale ale statului membru, cu condiția ca ele să acopere instrumentele de capitaluri proprii din categoria D.11144 și să se raporteze la perioada de referință a anchetei privind costul forței de muncă.

Plățile efectuate în vederea constituirii unui fond special pentru cumpărarea de acțiuni ale întreprinderii pentru angajați, chiar dacă aceștia nu au acces imediat la respectivele active, trebuie să fie reduse cu valoarea scutirilor fiscale care li se pot aplica. Remunerațiile bazate pe acțiuni și decontate în numerar, precum drepturile la aprecierea acțiunilor nu sunt acoperite de variabila D.11144, ci de variabila D.11112.

D.11145 Altele

Această rubrică include, în special, contribuțiile sociale indirecte ale angajatorului:

— cantină și bonuri de masă;

— facilități și servicii culturale, sportive și recreative;

— grădinițe și creșe;

— magazine pentru personal;

— costuri de transport între domiciliu și locul obișnuit de muncă;

— plăți la fondurile sindicale și cheltuielile comitetelor de întreprindere.

Toate aceste cheltuieli includ reparațiile minore și întreținerea periodică a clădirilor și echipamentelor destinate serviciilor și instalațiilor sociale, culturale sau recreative enumerate anterior. Salariile plătite de întreprindere direct către personalul care lucrează în aceste servicii și instalații nu sunt înregistrate la variabila D.11145.

D.112 Salariile ucenicilor

A se vedea D.11.

D.12 Contribuții sociale ale angajatorilor

Această variabilă corespunde unei sume egale cu valoarea contribuțiilor sociale suportate de angajatori pentru a asigura salariaților lor dreptul la prestații sociale. Contribuțiile sociale ale angajatorilor pot fi efective sau imputate.

Defalcarea completă a contribuțiilor sociale suportate de angajatori pe componente este prezentată la graficul 3 din anexa I.

Referințe SEC 95: punctul 4.08 (cod D.12), SSI: cod 13330 (costul asigurărilor sociale)

D.121 Contribuții sociale efective ale angajatorilor (exclusiv ucenici)

Contribuțiile sociale efective ale angajatorilor constau în plățile efectuate de aceștia în beneficiul salariaților lor către asigurători (fonduri de asigurări sociale și sisteme private cu constituire de rezerve, precum fondurile profesionale de pensii). Aceste plăți acoperă totodată contribuțiile obligatorii, convenționale, contractuale și voluntare cu titlu de asigurare împotriva riscurilor sau nevoilor sociale. Contribuțiile sociale efective ale angajatorilor se înregistrează în perioada în care este desfășurată activitatea.

Apendicele la anexa II conține exemple.

Referință SEC 95: punctele 4.09 (cod D.121) și 4.12 (b)

D.1211 Contribuții de asigurări sociale obligatorii

Se includ aici toate contribuțiile în sarcina angajatorului plătite instituțiilor de asigurări sociale și care sunt obligatorii prin lege. Sumele aferente acestor contribuții trebuie contabilizate după deducerea oricăror subvenții. Ele includ:

— contribuții obligatorii la sistemele de asigurări pentru pensii, boală, maternitate și invaliditate;

— contribuții obligatorii la sistemele de asigurări de șomaj;

— contribuții obligatorii la sistemele de asigurări împotriva accidentelor de muncă și bolilor profesionale;

— contribuții obligatorii la sistemele de alocații familiale;

— toate celelalte contribuții obligatorii nemenționate în altă parte.

D.1212 Contribuții de asigurări sociale convenite colectiv, contractual sau voluntar plătibile de angajator

Se includ aici toate contribuțiile plătite de angajator către sistemele de asigurări sociale în plus față de contribuțiile obligatorii prin lege. Trebuie luate în calcul orice scutiri fiscale care se pot aplica. Contribuțiile în cauză includ:

— sistemele complementare de pensii, precum sistemele de pensii profesionale (asigurări colective, fonduri autonome de pensii, rezerve sau provizioane înscrise în bilanț și orice alte cheltuieli destinate finanțării sistemelor complementare de pensii);

— sisteme complementare de asigurări de boală;

— sisteme complementare de asigurări de șomaj;

— toate celelalte sisteme complementare neobligatorii de asigurări sociale nemenționate în altă parte.

D.122 Contribuții sociale imputate angajatorilor (exclusiv ucenici)

Contribuțiile sociale imputate angajatorilor sunt necesare pentru a obține o măsură completă a costului forței de muncă în cursul perioadei în care a fost desfășurată activitatea. Ele reprezintă contravaloarea asigurărilor sociale observabile plătite în cadrul sistemelor fără constituire de rezerve.

Prestațiile sociale plătite în cadrul sistemelor fără constituire de rezerve sunt plătite direct de către angajatori salariaților, foștilor salariați și altor titulari de drepturi, fără a se recurge în acest scop la fonduri de asigurări sociale, la societăți de asigurare sau la un fond autonom de pensii sau fără crearea unui fond special sau a unei rezerve speciale. Dimpotrivă, prestațiile sunt plătite din resursele proprii ale angajatorilor care gestionează sisteme fără constituire de rezerve. Faptul că anumite prestații sociale sunt plătite direct de angajatori și nu prin intermediul fondurilor de asigurări sau al altor asigurători nu afectează în nici un fel caracterul lor de prestații sociale. Postul D.122 poate fi deosebit de important atunci când angajatorul este un producător care nu acționează pe piață (sectorul administrațiilor publice).

Cuantumul lui D.122 se determină în raport cu obligațiile viitoare ale angajatorilor de a furniza prestații sociale. Estimările pe baza considerentelor actuariale sunt sursa ideală pentru calculul lui D.122 în cazul angajatorilor care gestionează sisteme de asigurări sociale fără constituire de rezerve. În cazul în care nu sunt disponibile astfel de estimări, este necesar să se aplice alte metode de estimare. De exemplu, anumite țări utilizează ca estimare pentru D.122, asigurările sociale observabile plătite direct de angajatori, din care se scad, după caz, contribuțiile sociale în sarcina salariaților.

Variabila D.122 include, în special, contribuțiile sociale imputate angajatorilor pentru pensii și sănătate. Ea include și contravaloarea salariilor pe care angajatorii continuă să le plătească temporar salariaților în caz de boală, maternitate, accident de muncă, invaliditate, concediere și situații similare, în măsura în care sumele respective pot fi identificate separat.

Apendicele la anexa II conține exemple.

Referințe SEC 95: punctele 4.10 (cod D.122) și 4.12 (c)

D.1221 Remunerația garantată în caz de boală

Această variabilă include sumele plătite direct de angajator salariaților pentru menținerea remunerației și compensarea pierderii salariului în caz de boală, maternitate sau accidente de muncă, din care se scad rambursările plătite de organismele de asigurări sociale.

D.1222 Contribuții sociale imputate angajatorilor pentru pensii și sănătate

Această componentă a D.122 acoperă plățile imputate sistemelor de pensii și sănătate fără constituire de rezerve, în special în sectorul public. În anumite țări europene, angajatorii din sectorul administrațiilor publice gestionează sisteme de pensii fără constituire de rezerve fie în beneficiul tuturor salariaților, fie în beneficiul unor grupe specifice („funcționari”). În acest caz, angajatorul nu creează rezerve speciale sau nu acumulează active pentru a plăti viitoarele pensii. Pentru respectivii salariați, plățile imputate angajatorilor pentru sistemele de pensii și sănătate trebuie să fie luate în calcul.

D.1223 Plăți către salariații care părăsesc întreprinderea

Această componentă reprezintă sumele efectiv plătite salariaților concediați (indemnizație de concediere și indemnizații compensatorii care țin loc de preaviz), în cazul în care aceste plăți sunt legate de un contract colectiv sau dacă existența unei astfel de legături nu este cunoscută. Plățile care nu sunt legate de un contract colectiv sunt contabilizate la rubrica D.11112.

Plățile efectuate către salariați la pensionare, de exemplu ca parte a dreptului de pensie, nu trebuie să fie incluse la D.1223.

D.1224 Alte contribuții sociale imputate

Fac parte din această rubrică toate celelalte contribuții sociale imputate angajatorilor nemenționate în altă parte, precum bursele de studii acordate salariaților și familiilor lor sau salariul garantat în caz de șomaj parțial. Acest ultim element se definește ca plăți directe ale angajatorului către salariați în vederea menținerii remunerației în caz de șomaj parțial, din care se scad rambursările plătite angajatorului de instituțiile de asigurări sociale.

D.123 Contribuții sociale ale angajatorilor pentru ucenici

Această variabilă este suma contribuțiilor efectiv plătite și a contribuțiilor imputate pentru ucenici. Contribuțiile sociale imputate pentru ucenici, în cazul în care ele există, sunt în general minore.

Referință SEC 95: punctele 4.09 (cod D.121), 4.10 (cod D.122) și 4.12 (b)

D.2 Costurile formării profesionale plătite de angajator

Aceste costuri includ: cheltuieli pentru servicii și facilități de formare profesională (inclusiv cele pentru ucenici, dar nu și salariile acestora), reparații minore și întreținerea clădirilor și instalațiilor, exclusiv cheltuieli de personal; cheltuieli de participare la cursuri; onorarii pentru formatori din afara întreprinderii; cheltuieli pentru materialele didactice utilizate pentru formare, sume plătite de întreprindere organizațiilor de formare profesională etc. Se deduc subvențiile asociate formării profesionale.

Referință SEC 95: consum intermediar

D.3 Alte cheltuieli plătite de angajator

Ele includ în special:

— costurile de recrutare a personalului (sume plătite agențiilor de recrutare de personal, cheltuielile cu anunțurile de angajare publicate în presă, cheltuielile de deplasare plătite candidaților convocați la interviuri, alocațiile de instalare plătite personalului nou recrutat etc.). Se exclud costurile administrative curente (cheltuielile de birou, salariile personalului etc.);

— echipamentul de lucru furnizat de angajator.

Apendicele la anexa II conține exemple.

Referință SEC 95: consum intermediar

D.4 Impozite plătite de angajator

Această variabilă reprezintă totalitatea impozitelor pe baza statelor de plată sau a ocupării forței de muncă. Aceste impozite sunt considerate drept costuri ale forței de muncă.

Variabila D4 înglobează, de asemenea, penalitățile pe care trebuie să le plătească, în anumite țări europene, angajatorii care încadrează în muncă un număr prea mic de persoane cu handicap, precum și impozite sau taxe similare.

Referință SEC 95: punctul 4.23 (c) (cod D.29)

D.5 Subvenții primite de angajator

Reprezintă totalitatea sumelor primite sub formă de subvenții cu caracter general, destinate rambursării parțiale sau totale a costurilor remunerării directe, dar care nu sunt destinate acoperirii costurilor asigurărilor sociale sau formării profesionale. Nu se includ în acest post rambursările plătite angajatorilor de către instituțiile de asigurări sociale sau fondurile de asigurări complementare.

Referință SEC 95: punctul 4.37 (a) (cod D.39)

(1) Acoperirea secțiunii L din NACE Rev. 1.1. este facultativă. Acoperirea întreprinderilor cu mai puțin de zece angajați este, de asemenea, facultativă. Codurile de transmitere pentru activitățile economice din NACE Rev. 1.1, țara sau regiunea în funcție de clasificarea NUTS în vigoare și categoriile de mărime sunt fixate de Eurostat într-un document de aplicare.

(2) Pentru a evita contabilitatea dublă, orele lucrate de persoane angajate de agenții de ocupare trebuie să fie luate în calcul în categoria NACE a agenției de ocupare (clasa 74.50 a NACE Rev. 1.1) și nu în categoria întreprinderii pentru care respectivele persoane lucrează efectiv.

(3) Lucrătorul extern este persoana care este de acord să lucreze pentru o anumită întreprindere sau să furnizeze o anumită cantitate de bunuri sau servicii unei anumite întreprinderi pe baza unui acord sau contract încheiat în prealabil cu acea întreprindere, dar al cărei loc de muncă nu este în cadrul acelei întreprinderi [referință SEC 95: punctul 11.13 (g)]. Orele lucrate efectiv de lucrătorii externi pot fi estimate.

(4) După caz, media se poate calcula pe baza numărului săptămânal (sau zilnic) de salariați în cursul anului de referință. Poate fi acceptată, de asemenea, și o medie bazată pe numărul trimestrial de salariați.

(5) Orele lucrate neplătite, în calitate de componentă a „orelor lucrate efectiv”, trebuie să fie adesea estimate plecând, de exemplu, de la datele provenite din anchetele privind gospodăriile.

Apendice la anexa II

Exemple ilustrative ale clasificării anumitor elemente ale costului forței de muncă

D.11111: Salarii directe, sporuri și indemnizații plătite în fiecare perioadă de plată

Plățile care fac parte din postul de cost al forței de muncă D.11111 au următoarele caracteristici:

Ele sunt tranzacții în numerar între angajator și salariat.

Ele nu sunt: — plăți efectuate cu titlu excepțional sau cu o frecvență mai mică decât cea a remunerațiilor plătite periodic (acestea din urmă fac parte din D.11112); — drepturi în natură (acestea fac parte din D.1114); — plăți către sistemele de economii ale salariaților (acestea fac parte din D.1112); — plăți destinate acoperirii unei perioade specifice nelucrate (acestea fac parte din D.1113 sau, în caz de boală, din D.1221).

Ele pot fi: — sporuri pentru riscuri de muncă sau pentru munca în schimburi; — plăți săptămânale sau lunare, în funcție de frecvența normală de plată; — plăți care reflectă performanțele unui salariat sau ale unui grup de salariați.

Exemple: plăți care se clasifică în cadrul variabilei D.11111

Element Descriere Indemnizație de expatriere/indemnizație pentru costul vieții Plăți către salariații care lucrează în exteriorul țării de origine/de reședință obișnuită sau al locului de domiciliu obișnuit și care sunt destinate compensării diferenței la nivelul costului de viață Indemnizație pentru locuință Contribuție la cheltuielile de cazare Remunerații plătite pentru gărzi sau permanență Plăți către salariații care trebuie să fie disponibili în perioade situate în afara orelor normale de lucru Supliment de remunerație pentru riscuri sau pericole Spor plătit salariaților a căror activitate presupune riscuri deosebite (de exemplu, substanțe chimice periculoase) Indemnizație pentru reducerea timpului de lucru Plată suplimentară (negarantată) către salariați pentru a compensa integral sau parțial reducerea timpului normal de lucru (plățile garantate fac parte din D.1224) Comision din vânzări Primă legată de numărul de produse vândute Remunerație pentru ore suplimentare de lucru Bonificație plătită pentru orele lucrate în afara duratei normale de lucru Indemnizație de fidelizare Plată continuă destinată stimulării sau convingerii angajaților să rămână la angajatorul respectiv Remunerație în funcție de rezultate Primă plătită în funcție de numărul de produse prelucrate de salariat (de exemplu, numărul de confecții) Remunerație pentru munca în schimburi Spor plătit pentru munca efectuată în afara orelor obișnuite (de exemplu, noaptea)

D.11112: Salarii directe, prime și indemnizații neplătite în fiecare perioadă de plată

Plățile care fac parte din postul de cost al forței de muncă D.11112 au următoarele caracteristici:

Ele sunt tranzacții în numerar între angajator și salariat.

Ele nu sunt: — plăți efectuate la fiecare salariu (acestea fac parte, după caz, din D.11111); — drepturi în natură (acestea fac parte din D.1114); — plăți către sistemele de economii ale salariaților (acestea fac parte din D.1112); — plăți destinate acoperirii unei perioade specifice nelucrate (acestea fac parte din D.1113 sau, în caz de boală, din D.1221).

Ele pot fi: — plăți sub formă de indemnizații destinate acoperirii unor costuri sau cheltuieli specifice; — plăți care reflectă performanțele unui salariat sau ale unui grup de salariați; — plăți obligatorii prevăzute în contractul de muncă individual sau colectiv; — plăți arbitrare; — plăți la date variabile sau fixe din cursul anului.

Exemple: plăți care se clasifică în cadrul variabilei D.11112

Element Descriere Spor excepțional de vechime Plată unică acordată unui salariat care a lucrat un anumit număr de ani pentru angajator Primă de plecare sau de pensionare Plăți efectuate în momentul plecării din întreprindere sau al retragerii din viața profesională, diferite de drepturile de pensie, cu condiția ca respectivele plăți să nu fie legate de un contract colectiv (în caz contrar, sau în cazul în care nici o informație privind o eventuală legătură cu un contract colectiv nu este disponibilă, plățile în cauză fac parte din D.1223) Primă de plecare excepțională Plată excepțională acordată salariaților care părăsesc întreprinderea, cu condiția ca respectiva plată să nu fie legată de un contract colectiv (în caz contrar, sau în cazul în care nici o informație privind o eventuală legătură cu un contract colectiv nu este disponibilă, plățile excepționale în cauză fac parte din postul D.1223) Stimulent la angajare Plată unică acordată unui nou salariat la angajare Salarii retroactive Plăți care reprezintă creșteri ale remunerației directe aplicate retroactiv Primă de fuziune a întreprinderii Plată unică acordată salariaților în urma unei fuziuni a întreprinderii Primă de recunoaștere a meritelor Plăți excepționale acordate de angajator pentru a distinge anumiți salariați sau grupuri de salariați Prime de productivitate/prime de realizare a obiectivelor de performanță Plăți condiționate de realizarea, de către un salariat sau de un grup de salariați, a unor obiective predefinite în ceea ce privește, de exemplu, vânzările, deservirea clienților sau bugetul Prime speciale de sărbători Plăți efectuate cu ocazia anumitor sărbători (Crăciun, de exemplu) Participare la profitul întreprinderii și drepturi la aprecierea acțiunilor Plăți în numerar care variază în funcție de profitul întreprinderii. Drepturile la aprecierea acțiunilor reprezintă o formă de participare la profitul întreprinderii prin care un salariat are dreptul la o plată viitoare în numerar pe baza creșterii prețului acțiunilor întreprinderii în raport cu un nivel predefinit pe o perioadă predefinită. Drepturile la aprecierea acțiunilor trebuie să fie evaluate la data plății în numerar și cu referire la respectiva dată, fără a se ține seama de valoarea la data atribuirii și nici de durata perioadei de achiziție a drepturilor Primă trimestrială de întreprindere Plăți acordate trimestrial, în funcție de profitul sau de rezultatele angajatorului (presupunând că frecvența plății nu este trimestrială) Al treisprezecelea sau al paisprezecelea salariu Plăți anuale suplimentare Primă anuală de întreprindere Plată acordată o dată pe an, în funcție de profitul sau de rezultatele angajatorului

D.1113: Plăți pentru zile nelucrate

Exemple: plăți care se clasifică în cadrul variabilei D.1113

Element Descriere Remunerații pentru concedii remunerate și sărbători legale Plăți către salariați destinate acoperirii zilelor nelucrate din cauza concediilor anuale remunerate și a sărbătorilor naționale sau regionale (plăți efectuate de angajator în vederea acoperirii absențelor salariaților aflați în concediu de boală sau de maternitate se contabilizează drept contribuții sociale ale angajatorilor la rubrica D.1221) Remunerații pentru concediu special Plăți către salariați destinate acoperirii zilelor nelucrate din motive personale speciale, precum căsătoria, deces în familie, exercitarea funcțiilor de reprezentare sindicală, serviciu militar sau participare la un juriu popular (plăți efectuate de angajator în vederea acoperirii absențelor salariaților aflați în concediu de boală sau de maternitate se contabilizează drept contribuții sociale ale angajatorilor la rubrica D.1221)

D.1114: Drepturi în natură și componente

Exemple: salarii care se clasifică în cadrul variabilei D.1114

Element Descriere Defalcare Reduceri la produse Angajatorul vinde salariaților săi produse la prețuri reduse. Venitul în natură este egal cu diferența dintre prețul de piață și prețul redus. D.11141 Locuință gratuită sau subvenționată Angajatorul plătește integral sau parțial cheltuielile cu locuința salariaților. Și în acest caz, venitul în natură se obține prin compararea cu prețul de piață. D.11142 Folosirea unui autoturism care aparține angajatorului Angajatorul suportă costurile de exploatare a unui vehicul care îi aparține și care este pus la dispoziția salariatului atât în scop de serviciu, cât și în scopuri personale (venitul în natură corespunde valorii folosirii în scop personal a autoturismului) D.11143 Carburant gratuit sau subvenționat Angajatorul plătește integral sau parțial cheltuielile cu carburantul consumat de un autoturism al societății folosit de salariat în scopuri personale. Venitul în natură este egal cu valoarea în numerar a acestui beneficiu D.11143 Planuri de achiziție de acțiuni Plăți în natură pe bază de acțiuni, prin care salariaților li se atribuie acțiuni în cadrul remunerației lor globale. Salariatul primește acțiuni fără scadență, la un preț inferior prețului pieței (drepturile la aprecierea acțiunilor sunt forme de remunerare bazate pe acțiuni, decontate în numerar, care se includ la D.11112) D.11144 Opțiuni de achiziție de acțiuni Plăți în natură pe bază de acțiuni, prin care salariaților li se atribuie acțiuni în cadrul remunerației lor globale. Salariatul primește dreptul de a achiziționa acțiuni la o dată viitoare determinată, la un preț fixat în prealabil (drepturile la aprecierea acțiunilor sunt forme de remunerare bazate pe acțiuni, decontare în numerar, care se includ la D.11112) D.11144 Parcare gratuită sau subvenționată la locul de muncă Angajatorul furnizează salariatului posibilități de parcare la cost redus sau nul. Venitul în natură este egal cu valoarea în numerar a acestui beneficiu D.11145 Folosire gratuită sau subvenționată a unui telefon mobil Angajatorul pune la dispoziția salariatului un telefon mobil pentru folosire atât în scop de serviciu, cât și în scop personal și plătește totalitatea costurilor aferente. Venitul în natură este egal cu valoarea în numerar a acestui beneficiu D.11145 Transport gratuit sau subvenționat între domiciliu și locul de muncă Cheltuielile de transport ale salariaților pentru deplasarea între domiciliu și locul de muncă sunt suportate integral sau parțial. Venitul în natură este, ca și în cazul precedent, egal cu valoarea în numerar corespunzătoare D.11145 Mese gratuite sau subvenționate Angajatorul furnizează salariaților mese la cost redus sau nul. Venitul în natură este, ca și în cazul precedent, egal cu valoarea în numerar corespunzătoare D.11145

D.121: Contribuții sociale efective ale angajatorilor

Exemple: plăți care se clasifică în cadrul variabilei D.121

Element Descriere Defalcare detaliată Contribuții ale angajatorilor la un sistem de asigurare de invaliditate Plăți periodice ale angajatorului către sistemul de asigurări D.1211 Contribuții obligatorii ale angajatorilor la fondurile de pensii În cursul perioadei de angajare a salariatului, angajatorul efectuează plăți către un sistem de pensii gestionat de un fond de asigurări sociale, de o societate de asigurări sau de un fond autonom de pensii D.1211 Contribuții suplimentare ale angajatorilor la fondurile de pensii Angajatorul plătește o contribuție suplimentară la sistemul de pensii al salariatului D.1212

D.122: Contribuții sociale imputate angajatorilor

Exemple: plăți care se clasifică în cadrul variabilei D.122

Element Descriere Defalcare detaliată Plăți în cursul concediului de maternitate În cursul perioadei de maternitate, angajatorul efectuează plăți directe către salariat, cu titlu de compensare pentru pierderea salariului D.1221 Contribuții sociale imputate angajatorilor cu titlu de pensii ale funcționarilor Angajatorul nu efectuează plăți unui sistem de pensii pe durata angajării persoanei în cauză. Pensiile sunt plătite ulterior din resursele proprii ale angajatorului D.1222 Plăți către sistemele de pensionare anticipată pentru lucrătorii cu fracțiune de normă Plăți suplimentare efectuate de angajator către sisteme de pensionare anticipată pentru lucrătorii cu fracțiune de normă D.1222 Indemnizații de concediere în temeiul unui contract colectiv Sume plătite direct de angajator salariaților care părăsesc întreprinderea D.1223 Burse de studii Angajatorul suportă integral sau parțial costul formării nelegate de locul de muncă urmate în afara întreprinderii D.1224 Primă de căsătorie sau de naștere Plată acordată angajatului în urma evenimentului în cauză D.1224 Educație gratuită sau subvenționată a copiilor Cheltuielile cu educația copiilor salariatului sunt suportate integral sau parțial D.1224 Indemnizație pentru reducerea timpului de lucru Plată garantată salariaților pentru a compensa integral sau parțial reducerea timpului normal de lucru (plățile suplimentare plătite în fiecare perioadă de plată fac parte din D.11111) D.1224

D.2: Costurile formării profesionale plătite de angajator

Exemple: plăți care se clasifică în cadrul variabilei D.2

Element Descriere Onorarii ale formatorilor din afara întreprinderii Costuri legate de formarea profesională a salariaților, organizată, de exemplu, sub forma unor seminarii interne (eventualele subvenții fac parte din D.5 și nu se iau în calcul aici) Cheltuieli cu materialele didactice Costuri legate de formarea profesională a salariaților, organizată, de exemplu, sub forma unor cursuri on-line pe Intranet, concepute de întreprinderi specializate (eventualele subvenții fac parte din D.5 și nu se iau în calcul aici)

D.3: Alte cheltuieli ale angajatorului

Exemple: plăți care se clasifică în cadrul variabilei D.3

Element Descriere Indemnizație pentru îmbrăcăminte Plăți către salariați a căror profesie necesită îmbrăcăminte specială, purtată, de exemplu, pentru protecție sau prezentare și care nu este destinată folosirii în scop personal Costuri de recrutare Costul agențiilor de recrutare de personal sau al anunțurilor de angajare Indemnizație de instalare sau de reinstalare Plăți către salariați obligați să își schimbe locul de rezidență

ANEXA III

TRANSMITEREA DE DATE, INCLUSIV DEFALCĂRILE ÎN FUNCȚIE DE ACTIVITATE ECONOMICĂ, CATEGORIE DE MĂRIME A ÎNTREPRINDERILOR ȘI ȚARĂ SAU REGIUNE

Se furnizează trei fișiere, corespunzătoare tabelelor A, B și C:

— tabelul A conține datele naționale (o înregistrare pe activitate economică la nivelurile secțiunilor și diviziunilor din NACE Rev. 1.1);

— tabelul B cuprinde date naționale pe categorie de mărime (o înregistrare pe activitate economică la nivelurile secțiunilor și diviziunilor din NACE Rev. 1.1, pentru fiecare categorie de mărime);

— tabelul C cuprinde date regionale la nivelul NUTS 1 (o înregistrare pe activitate economică la nivelurile secțiunilor și diviziunilor din NACE Rev. 1.1, pentru fiecare regiune).

Tabelul C nu este obligatoriu pentru țările unde nivelul NUTS 1 corespunde nivelului național. Pentru un subset de variabile enumerate în anexa I, este obligatoriu numai tabelul A. Aceste variabile sunt identificate în anexa I.

Identificarea unei înregistrări

Înregistrările se clasifică în funcție de o secvență de identificare care cuprinde următoarele elemente:

— anul anchetei;

— tipul tabelului;

— codul țării sau al regiunii;

— activitatea economică;

— categoria de mărime.

Codurile de transmitere pentru:

— activitățile economice din NACE Rev. 1.1;

— categoriile de mărime;

— țări sau regiuni

sunt fixate de Eurostat într-un document de punere în aplicare.

Indicator de confidențialitate

Înregistrările individuale transmise pentru tabelele A, B și C sunt formate din date extrapolate, adică din estimări referitoare la întreaga populație. În cazul în care este strict necesar, ele pot fi marcate ca fiind „confidențiale”. O încălcare a confidențialității poate apărea în tabelele A, B și C, în cazul în care numărul întreprinderilor sau al unităților locale incluse în populație este prea mic pentru o înregistrare individuală referitoare la o activitate economică, la o categorie de mărime sau la o anumită regiune. În mod evident, respectivul risc este mai mare atunci când înregistrarea individuală se referă la una sau două unități mari. În mod similar, riscul în ceea ce privește confidențialitatea este cu siguranță mai important în cazul tabelelor B și C, din cauza defalcărilor suplimentare pe categorie de mărime sau regiune. Pentru a deosebi înregistrările confidențiale, trebuie să se utilizeze următoarele două coduri:

„1”, în cazul în care datele pentru o înregistrare individuală din tabelele A, B sau C sunt confidențiale (1);

„”, în cazul în care datele nu sunt confidențiale (se inserează un spațiu „” și nu un zero sau o liniuță „-”.)

Variabile

Variabilele solicitate sunt definite în anexa I. Cifrele se introduc fără spații, puncte sau virgule (exemplu: intrarea 13967 este corectă; intrările 13 967 sau 13,967 sunt incorecte).

Variabilele care lipsesc (sau au valoare nulă) se codifică după următoarele norme:

„NA”, atunci când variabila nu este disponibilă (chiar dacă ea există cu certitudine și are o valoare mai mare decât zero);

„OPT”, atunci când variabila este facultativă și nu este completată;

„0”, pentru valorile nule sau pentru variabilele care nu există în țara în cauză.

Variabilele care se referă la numărul de salariați, la timpul de lucru și la numărul de unități statistice se exprimă în termeni absoluți, adică se indică numerele întregi (și nu în zecimale, zeci, sute, mii, milioane etc.).

Variabilele care se referă la cheltuieli se exprimă în moneda națională a țării în cauză. În cazul țărilor din zona euro, este vorba de euro. Unitățile utilizate în fiecare țară trebuie să fie identice pentru toate variabilele, iar acestea se exprimă în termeni absoluți, adică se indică numerele întregi (și nu în zecimale, zeci, sute, mii, milioane etc.).

Transmitere

Statele membre trebuie să transmită Comisiei (Eurostat) datele și metadatele solicitate de prezentul regulament în formă electronică, în conformitate cu un standard de schimb propus de Eurostat. Eurostat furnizează, pe de o parte, o documentație detaliată privind standardele aprobate și, pe de altă parte, enunță liniile directoare privind punerea în aplicare a respectivelor standarde în conformitate cu cerințele prezentului regulament.

(1) În cazul în care o înregistrare individuală este marcată ca fiind confidențială, Eurostat ia măsurile corespunzătoare pentru a garanta confidențialitatea datelor transmise pentru tabelele A, B și C.